CPFเทงบ3หมื่นล. ลงทุน5ปีกำไรนิวไฮ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — CPF ใส่เกียร์เดินหน้าลงทุนเทงบ 3 หมื่นล้านใน 5 ปี ลุยต่างประเทศ 60% เป้ารายได้ปี 2558 มาจากในนอก 50% 
นายอดิเรก ศรีประทักษ์ ประธาน คณะผู้บริหาร กรรมการผู้จัดการใหญ่ บริษัท เจริญโภคภัณฑ์ (CPF) เปิดเผยว่า บริษัทเตรียมงบลงทุนในช่วง 5 ปีข้างหน้า (25542558) ทั้งหมด 3 หมื่นล้านบาท หรือเฉลี่ยปีละ 6,000 ล้านบาท โดยเน้นไปลงทุนต่างประเทศประมาณ 60% เนื่องจากตลาดในบ้านเริ่มอิ่มตัว
ทั้งนี้ บริษัทตั้งเป้าหมายว่าภายในปี 2558 บริษัทจะมีสัดส่วนรายได้จากในประเทศและต่างประเทศอย่างละ 50% เทียบกับปัจจุบันที่มีรายได้ต่างประเทศสัดส่วน 27% หรือประมาณ 5 หมื่นล้านบาท 
“ภายใน 5 ปีนี้บริษัทจะมีรายได้โตเฉลี่ยมากกว่า 10% ต่อปี และกำไร สุทธิเพิ่มเฉลี่ย 510% เนื่องจากอัตรากำไรในต่างประเทศสูงกว่า และการส่งออกในแต่ละปีโตสูงถึง 20% ขณะที่ในประเทศขยายตัวเพียง 5%”
สำหรับการลงทุนไปต่างประเทศจะเน้นไปยัง 4 ประเทศคือ อินเดีย รัสเซีย ฟิลิปปินส์ และเวียดนาม ซึ่งทำธุรกิจสัตว์น้ำและสัตว์บกได้แก่ หมู ไก่ กุ้ง ปลา ในรูปแบบครบวงจรตั้งแต่ต้นน้ำถึงปลายน้ำเช่นเดียวกับในไทย 
ด้านผลการดำเนินงานในปีนี้คาดว่ารายได้จะเป็นไปตามเป้า 1.81.9 แสนล้านบาท และกำไรเพิ่มขึ้น 30% จากปีก่อนที่ทำได้ 1.01 หมื่นล้านบาท ทำให้กำไรสุทธิจะสูงสุดเป็นประวัติการณ์ ส่วนไตรมาสแรกปีหน้าผลประกอบการอาจอ่อนตัวลงตามฤดูกาลบ้าง